stanford-oval/wikipedia huggingface dataset:
Alone in the Dark: The New Nightmare
Juoni

Pelipaikkana on Shadow Island -niminen salaperäinen saari. Pelin päähenkilöt ovat Aline Cedrac ja Edward Carnby, joka on tuttu myös muista Alone in the Dark -peleistä. Aline on tutkija, joka lähtee Edwardin kanssa tutkimaan saarta, tosin Edward tutkii ystävänsä murhaa, joka tapahtui saarella.
He lentävät lentokoneella saarelle, mutta ennen laskeutumista jokin salaperäinen olento hyökkää koneen kimppuun. Kone tekee pakkolaskun, ja Aline ja Edward hyppäävät laskuvarjoilla turvaan. Tässä kohtaa pelaaja valitsee kummalla hahmolla pelaa. Kummallakin on oma tarinansa ja tehtävät, mutta tarinat kuitenkin liittyvät toisiinsa. Aline aloittaa saarella sijaitsevan kartanon katolta, kun taas Edward aloittaa läheisestä hyytävästä metsästä. Henkilöt alkavat seikkailun aikana ymmärtää saaren tapahtumia ja hirviöitä. 
Pian he joutuvatkin hirviöiden omaan maailmaan, josta heidän täytyy paeta.
Saarella asuva intiaani suorittaa hirviöihin liittyvän rituaalin, joka lopulta tuhoaa hirviöt ja koko saaren. Aline ja Edward pakenevat helikopterilla, joka on lähetetty hakemaan heidät.
Vastaanotto

Peli on saanut Eurogamerin arvostelussa arvosanaksi 8/10.
Aiheesta muualla

Alone in the Dark: The New Nightmare MobyGamesissa (englanniksi)
Alone in the Dark: The New Nightmare MobyGamesissa (englanniksi)
Alppihiihdon maailmancup 2016–2017

| 0 | 1 | 2 |
| --- | --- | --- |
Alppihiihdon maailmancup 2016–2017
| Laji | Miehet | Naiset |
Voittaja
| Kokonaiscup |  Marcel Hirscher |  Mikaela Shiffrin |
| Pujottelu |  Marcel Hirscher |  Mikaela Shiffrin |
| Suurpujottelu |  Marcel Hirscher |  Tessa Worley |
| Supersuurpujottelu |  Kjetil Jansrud |  Tina Weirather |
| Syöksylasku |  Peter Fill |  Ilka Štuhec |
| Alppiyhdistetty |  Alexis Pinturault |  Ilka Štuhec |
Kilpailut
| Kilpailupaikat | 17 | 19 |
| Henkilökohtaiset kilpailut | 36 | 37 |
Joukkuekilpailut: 1
| Perutut kilpailut | 1 |  |
← 2015–2016 2017–2018 →
Alppihiihdon maailmancup 2016–2017 oli historian 51. alppihiihdon maailmancup -kausi. Kausi alkoi Itävallan Söldenissä 22. lokakuuta 2016 ja päättyi Yhdysvaltain Aspenissa 19. maaliskuuta 2017. Miehillä oli 36 osakilpailua 17 eri paikassa ja naisilla 37 osakilpailua 19 eri paikassa. Kauden aikana miehet ja naiset kilpailivat yhdessä kaupunkitapahtumassa ja miehillä oli ohjelmassa myös parisuurpujottelu. Lisäksi kalenterissa oli Aspenissa järjestetty joukkuekilpailu.
Kilpailukalenteri > Lyhenteet

| --- | --- |
DH: syöksylasku
SG: super-G
GS: suurpujottelu
SL: pujottelu
AC: alppiyhdistetty
PG: parisuurpujottelu
CE: kaupunkitapahtuma
T: maiden joukkuekilpailu
Kilpailukalenteri > Joukkuekilpailut

| 0 | 1 | 2 | 3 | 4 | 5 |
| --- | --- | --- | --- | --- | --- |
| Pvm | Paikka | Laji | Voittaja | Toinen | Kolmas |
| 17. maaliskuuta 2017 |  Aspen, Yhdysvallat | T |  Ruotsi |  Saksa |  Ranska |
The Desired Effect

| The Desired Effect Brandon Flowers |
| --- | --- | --- |

Studioalbumin tiedot
 Äänitetty : 2014–2015
 Julkaistu: 15. toukokuuta 2015
 Tuottaja(t): Ariel Rechtshaid Brandon Flowers
 Tyylilaji: poprock, pop, elektropop
 Kesto: 39.05
 Levy-yhtiö: Island Virgin EMI
Listasijoitukset
  1.  2.  17.
Brandon Flowersin muut julkaisut
| Flamingo 2010 | The Desired Effect 2015 |   |
Singlet albumilta The Desired Effect
 ”Can’t Deny My Love” Julkaistu: 23. maaliskuuta 2015  ”Still Want You” Julkaistu: 13. huhtikuuta 2015  ”Lonely Town” Julkaistu: 27. huhtikuuta 2015  ”I Can Change” Julkaistu: 4. toukokuuta 2015
The Desired Effect on The Killers-yhtyeestä tunnetun laulaja Brandon Flowersin toinen sooloalbumi, joka julkaistiin toukokuussa 2015. Albumi ylsi listaykköseksi Britannian albumilistalla ja kotimaassaan Yhdysvaltain Billboard 200-listan sijalle 17. The Desired Effectilta julkaistiin singlenä neljä kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Dreams Come True | 4.03 |  |  |  |  |  |  |  |
| 2. | Can’t Deny My Love | 3.42 |  |  |  |  |  |  |  |
| 3. | I Can Change | 4.18 |  |  |  |  |  |  |  |
| 4. | Still Want You | 3.11 |  |  |  |  |  |  |  |
| 5. | Between Me and You | 4.39 |  |  |  |  |  |  |  |
| 6. | Lonely Town | 3.30 |  |  |  |  |  |  |  |
| 7. | Diggin’ Up the Heart | 3.49 |  |  |  |  |  |  |  |
| 8. | Never Get You Right | 3.43 |  |  |  |  |  |  |  |
| 9. | Untangled Love | 4.11 |  |  |  |  |  |  |  |
| 10. | The Way It’s Always Been | 3.59 |  |  |  |  |  |  |  |
|  |  | 39.05 |  |  |  |  |  |  |  |
Arvostelut

AllMusic:
The Guardian:
Rolling Stone:
The Devil All the Time

| The Devil All the Time |
| --- | --- |

Ohjaaja:  Antonio Campos
Käsikirjoittaja:   Antonio Campos  Paulo Campos 
Perustuu:  Donald Ray Pollockin romaaniin The Devil All the Time
Tuottaja:   Jake Gyllenhaal  Riva Marker  Randall Poster  Max Born 
Kuvaaja:  Lol Crawley
Leikkaaja:  Sofía Subercaseaux
Pääosat:   Tom Holland  Bill Skarsgård  Riley Keough  Jason Clarke  Sebastian Stan  Haley Bennett  Eliza Scanlen  Mia Wasikowska  Robert Pattinson 
Valmistustiedot
Valmistusmaa:  Yhdysvallat
Tuotantoyhtiö:   Nine Stories Productions  Bronx Moving Company 
Levittäjä:  Netflix
Ensi-ilta:  11. syyskuuta 2020 (Yhdysvallat)
Kesto:  138 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
The Devil All the Time on vuonna 2020 ensi-iltansa saanut yhdysvaltalainen psykologinen jännityselokuva, jonka on ohjannut Antonio Campos sekä tähdittänyt Tom Holland, Harry Melling, Bill Skarsgård, Riley Keough, Jason Clarke, Sebastian Stan, Haley Bennett, Eliza Scanlen, Mia Wasikowska ja Robert Pattinson. Se perustuu Donald Ray Pollockin samannimiseen romaaniin.
The Devil All the Time esitettiin valikoiduissa teattereissa 11. syyskuuta 2020 sekä se julkaistiin Netflixissä 16. syyskuuta 2020. Se sai ristiriitaisen vastaanoton kriitikoilta, mutta Hollandin ja Pattinsonin roolisuoritukset saivat ylistystä.
Näyttelijät

| 0 | 1 | 2 |
| --- | --- | --- |
|  Donald Ray Pollock  | … |  kertoja   |
|  Tom Holland  | … |  Arvin Eugene Russell    |
|       Michael Banks Repeta  | … |  9-vuotias Arvin Russell   |
|  Bill Skarsgård  | … |  Willard Russell   |
|  Robert Pattinson  | … |  Preston Teagardin   |
|  Sebastian Stan  | … |  sheriffi Lee Bodecker   |
|  Riley Keough  | … |  Sandy Henderson   |
|  Jason Clarke  | … |  Carl Henderson   |
|  Eliza Scanlen  | … |  Lenora Laferty    |
|       Ever Eloise Landrum  | … |  nuori Lenora Laferty   |
|  Haley Bennett  | … |  Charlotte Russell   |
|  Mia Wasikowska  | … |  Helen Hatton Laferty   |
|  Harry Melling  | … |  Roy Laferty   |
|  Kristin Griffith  | … |  Emma Russell   |
|  David Atkinson  | … |  Earskell   |
|  Pokey LaFarge  | … |  Theodore   |
|  Douglas Hodge  | … |  Leroy Brown   |
|  Drew Starkey  | … |  Tommy Matson   |
|  Teddy Cole  | … |  hippi   |
Aiheesta muualla

The Devil All the Time Internet Movie Databasessa (englanniksi)
Anisokoria

Anisokoria on lääketieteellinen tila, jossa vasemman ja oikean silmän pupilli ovat erikokoiset. Tila on itsessään täysin vaaraton, ja esiintyy jopa viidesosalla väestöstä. Tällöin on kyseessä fysiologinen anisokoria. Tila voi kuitenkin olla myös seurausta jostakin sairaudesta, vammasta tai myrkytyksestä. Tällöin on taustalla esimerkiksi migreeni, iskemia taikka antikolinergiset tai sympatomimeettiset lääkeaineet. Tutkimuksiin on aihetta ryhtyä, jos anisokoria ilmaantuu henkilölle, jolla ei ole sitä aikaisemmin ollut.
Isokoria

Anisokorian vastakohta on isokoria, jossa silmien pupillit ovat keskenään samankokoiset.
Anisi

Anisi on Salon kaupunginosa, joka rajoittuu Perniöntiehen, Tahkonkatuun ja Vähäjokeen, josta raja kulkee golfkentän poikki takaisin Perniöntiehen.
Palvelut

Alueella sijaitsevat Salon lukio, Salon kaupungin urheilukenttä, jäähalli, squash-halli, uimahalli, Salohalli ja ratsastuskeskus.
Tasa-arvoasiain neuvottelukunta

Tasa-arvoasiain neuvottelukunta (lyhenne Tane, ruots. Delegationen för jämställdhetsärenden) on sosiaali- ja terveysministeriön yhteydessä toimiva pysyväluonteinen neuvottelukunta, joka perustettiin vuonna 1972. Tasa-arvoasiain neuvottelukunta asetetaan aina eduskunnan toimikaudeksi. Neuvottelukunnassa ovat edustettuina eduskuntapuolueet eduskuntavaalien tuloksen mukaisessa suhteessa. Tane toimii sukupuolten yhteiskunnallisen tasa-arvon edistämiseksi. Se on ensisijaisesti tasa-arvopoliittinen toimija, joka tekee aloitteita ja edistää käynnissä olevien tasa-arvopoliittisten kysymysten käsittelyä. Tane on yksi Suomen kolmesta tasa-arvoviranomaisesta ja sillä on valtionhallinnossa neuvoa-antava rooli.
Tehtävät ja toiminta

Tasa-arvoasiain neuvottelukunnan tehtävänä on:
seurata ja edistää naisten ja miesten tasa-arvon toteuttamista yhteiskunnassa
tehdä aloitteita ja esityksiä sekä antaa lausuntoja tasa-arvoon vaikuttavan lainsäädännön ja muiden toimenpiteiden kehittämiseksi
edistää viranomaisten, järjestöjen ja tutkijoiden yhteistyötä
edistää tasa-arvoa koskevaa tutkimustoimintaa ja tutkimustulosten hyödyntämistä sekä
seurata alan kansainvälistä kehitystä.
Neuvottelukunta järjestää myös erilaisia tilaisuuksia ja seminaareja ja tuottaa julkaisuja. Tane voi perustaa jaostoja ja työryhmiä toimintansa tueksi. Jaostot ja työryhmät toimivat aihepiiriensä asiantuntijoina ja valmistelevat neuvottelukunnan päätöksiä. Kaudella 2023-2027 Tanessa toimii kaksi jaostoa: miesjaosto sekä sukupuoli, talous ja valta -jaosto.
Tanen kokoonpano

Kaudella 2023-2027 neuvottelukunnan puheenjohtaja on kansanedustaja Karoliina Partanen (kok.) ja varapuheenjohtaja Barnavårdsföreningen ry:n toiminnanjohtaja   Pia Sundell (r.). Neuvottelukunta toimii eduskunnan toimikauden ajan.
Parlamentaarisen neuvottelukunnan jäsenet ovat puolueiden nimeämiä henkilöitä. Lisäksi neuvottelukunnan asiantuntijajäseninä ovat Naisjärjestöjen keskusliitto, Miesjärjestöjen keskusliitto, Naisjärjestöt Yhteistyössä – Nytkis ja Seta.
Tane ja miesten tasa-arvo

Miesten tasa-arvo on keskeinen osa Tanen työtä. Tasa-arvoasiain neuvottelukunnan vuonna 1988 perustama Miesjaosto on tiettävästi kansainvälisesti vertailtaessa pisimpään yhtäjaksoisesti toiminut, tasa-arvoasioita miesnäkökulmasta käsittelevä asiantuntijataho.
Tane jakaa vuosittain Miehen työ -palkinnon erityisesti miehiin ja poikiin liittyvän sukupuolten tasa-arvotyön edistämisestä. Palkinnolla halutaan antaa kiitosta ja muistuttaa, että sukupuolten tasa-arvon edistämisestä hyötyvät kaikki. Palkintoa on jaettu vuodesta 1988.
Aiheesta muualla

Tasa-arvoasiain neuvottelukunnan sivusto
Alppihiihdon maailmancup 2017–2018

| 0 | 1 | 2 |
| --- | --- | --- |
Alppihiihdon maailmancup 2017–2018
| Laji | Miehet | Naiset |
Voittaja
| Kokonaiscup |  Marcel Hirscher |  Mikaela Shiffrin |
| Pujottelu |  Marcel Hirscher |  Mikaela Shiffrin |
| Suurpujottelu |  Marcel Hirscher |  Viktoria Rebensburg |
| Supersuurpujottelu |  Kjetil Jansrud |  Tina Weirather |
| Syöksylasku |  Beat Feuz |  Sofia Goggia |
| Alppiyhdistetty |  Peter Fill |  Wendy Holdener |
Kilpailut
| Kilpailupaikat | 19 | 21 |
| Henkilökohtaiset kilpailut | 36 | 38 |
Joukkuekilpailut: 1
| Perutut kilpailut | 2 | 1 |
← 2016–2017 2018–2019 →
Alppihiihdon maailmancup 2017–2018 oli historian 52. alppihiihdon maailmancup -kausi. Kausi alkoi Itävallan Söldenissä 28. lokakuuta 2017 ja päättyi Ruotsin Åressa 17. maaliskuuta 2018. Miehillä oli 36 osakilpailua 19 eri paikassa ja naisilla 38 osakilpailua 21 eri paikassa. Kauden aikana miehet ja naiset kilpailivat kahdessa kaupunkitapahtumassa. Lisäksi ohjelmassa oli yksi parisuurpujottelu miehillä ja paripujottelu naisilla sekä Åressa järjestetty joukkuekilpailu.
Kilpailukalenteri > Lyhenteet

| --- | --- |
DH: syöksylasku
SG: super-G
GS: suurpujottelu
SL: pujottelu
AC: alppiyhdistetty
PGS: parisuurpujottelu
PSL: paripujottelu
CE: kaupunkitapahtuma
T: maiden joukkuekilpailu
Kilpailukalenteri > Joukkuekilpailut

| Pvm | Paikka | Laji | Voittaja | Toinen | Kolmas |
| --- | --- | --- | --- | --- | --- |
| 16. maaliskuuta 2018 |  Åre, Ruotsi | T |  Ruotsi |  Ranska |  Saksa |
Teemu Matinpuro

| Teemu Matinpuro |
| --- | --- |

Henkilötiedot
Syntynyt: 16. tammikuuta 1961 (ikä 63) Rovaniemi
Kansalaisuus:  Suomi
  [ Muokkaa Wikidatassa ] [ ohje ]  
Teemu Tuomas Matinpuro (16. tammikuuta 1961 Rovaniemi) on suomalainen järjestö- ja yritysjohtaja. Hän on Suomen Rauhanpuolustajien toiminnanjohtaja ja Voima Kustannuksen toimitusjohtaja.
Elämä ja ura

Matinpuro syntyi kuusilapsiseen perheeseen Rovaniemellä, mutta vietti suuren osan lapsuudestaan ja nuoruudestaan Oulussa. Jo nuorena hän kiinnostui maailman parantamisesta. Ympäristökysymykset olivat lähellä Matinpuron sydäntä ja hän toimi aktiivisesti Luonto-Liiton Pohjois-Suomen piirissä. Koijärvelläkin hän piipahti keväällä 1979.
Matinpuro aloitti maantieteen opinnot Oulun yliopistossa mutta siirtyi pian jatkamaan niitä Helsinkiin. Hän toimi Helsingin yliopiston ylioppilaskunnan hallituksessa vuosina 1987–1988, mm. kansainvälisen jaoston ja yritysjaoston puheenjohtajana.
Vuonna 1994 Teemu Matinpuro aloitti toiminnanjohtajana Suomen Rauhanpuolustajissa. Matinpurolle on ollut erityisen tärkeää koko uransa aikana yhteiskunnallisten kirjojen ja lehtien kustantaminen. Hän solmi Rauhanpuolustajien ja Like Kustannuksen välille sopimuksen, jonka turvin kustannettiin vuosien ajan yhteensä  pari sataa yhteiskunnallista kirjaa Pystykorva-merkin alla. Pystykorvakirjoja on vuodesta 2018 seurannut Rauhanpuolustajien ja Rosebud Booksin yhteinen Umpihanki-sarja.
1999 Matinpuro oli perustamassa Voima-lehteä. Hän on toiminut alusta asti Voiman vahvana taustavaikuttajana eri rooleissa. Vuonna 2001 Voima palkittiin tiedonjulkistamisen valtionpalkinnolla.
2007 Matinpuro oli luomassa Le Monde Diplomatiquen ja Novaja Gazetan suomenkielistä versiota. Myös Into Kustannus sai alkunsa 2007 Matinpuron taustavaikutuksella.
Työssään Suomen Rauhanpuolustajissa Matinpuro on muun muassa vastustanut Suomen Nato-jäsenyyttä ja hävittäjähankintoja sekä tehnyt laajaa solidaarisuustyötä esimerkiksi kurdien, Länsi-Saharan sahrawien, palestiinalaisten ja venäläisten toisinajattelijoiden tukemiseksi ja kansalaisjärjestöyhteistyön kehittämiseksi.
Aiheesta muualla

HS mielipide 6.12.2020 Hävittäjien ostolle on mietittävä vaihtoehtoja
HS mielipide 16.4.2020 Hävittäjähanke on peruttava pandemian aiheuttaman talouskriisin vuoksi
Helsingin Sanomat: Pioneereille faskisti, faskisteille pioneeri
Kansan Uutiset: Moni vasemmistolehti on menestystarina
Mieletöntä valoa: Yhdysvallat ja Donald Trump – Kauniit ja Mielettömät pohtivat tätä
| 0 | 1 | 2 | 3 |
| --- | --- | --- | --- |
|  | Edeltäjä: Kimmo Jylhämö | Voima-lehden päätoimittaja 2014–2015 | Seuraaja: Veera Järvenpää |
Tela (koneen osa)

Tela on rullan- tai sylinterinmuotoinen koneen tai työkalun osa.
Paljon erilaisia teloja on paperikoneissa, painokoneissa, kopiokoneissa ja vinsseissä. Myös mankeleissa ja pastakoneissa on teloja.
Telat voivat olla umpinaisia tai onttoja. Telat valmistetaan usein metallista, mutta kevytrakenteisempia teloja voidaan tehdä vaikka muovista. Teloissa voi olla esimerkiksi kuminen pinnoitus. Käytössä kuluneita teloja voidaan hioa ja pinnoittaa uudelleen.
Telaa voidaan käyttää myös sellaisenaan materiaalien levittämiseen (esimerkiksi maalaustela).
Team Tour 2012

Mäkihypyn Team Tour 2012 oli Kansainvälisen hiihtoliiton järjestämä järjestyksessään neljäs Team Tour, joka pidettiin Saksassa. Kilpailut käytiin Willingenissä, Klingenthalissa ja lopuksi Oberstdorfin lentomäessä. Suomen joukkue (Janne Happonen, Olli Muotka, Matti Hautamäki, Anssi Koivuranta) sijoittui kahdeksanneksi.
Kilpailun kokonaistulokset

| # | Maa | Pisteet |
| --- | --- | --- |
| 1 |  Itävalta | 3055.9 |
| 2 |  Norja | 3030.0 |
| 3 |  Slovenia | 2994.9 |
| 4 |  Saksa | 2966.0 |
| 5 |  Tšekki | 2892.4 |
| 6 |  Japani | 2878.1 |
| 7 |  Puola | 2799.6 |
| 8 |  Suomi | 1902.3 |
| 9 |  Venäjä | 1861.2 |
| 10 |  Sveitsi | 1123.3 |
Team Trinity

Team Trinity on suomalainen kilpa-aerobicjoukkue. Joukkueeseen kuuluu kolme jäsentä: Jenni Vähämaa, Laura Andersén ja Aino Rouhiainen. Joukkue on edustanut Suomea EM-tasolla ja saavuttanut useita suomenmestaruusmitaleja.
Aiheesta muualla

Team Trinityn verkkosivut (Arkistoitu – Internet Archive)
Amerikanpuukiipijä

| Amerikanpuukiipijä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puukiipijät Certhiidae
Suku::  Puukiipijät Certhia
Laji::  americana
Kaksiosainen nimi
 Certhia americana  Bonaparte, 1838 
Katso myös
   Amerikanpuukiipijä Wikispeciesissä   Amerikanpuukiipijä Commonsissa 
Infobox OKNimi-testi OKIUCN-testi OK: 
Amerikanpuukiipijä (Certhia americana) on puukiipijöiden heimoon kuuluva varpuslintu.
Levinneisyys

Amerikanpuukiipijää tavataan Kanadassa, Yhdysvalloissa, Meksikossa ja Keski-Amerikassa, ja sen levinneisyysalueen pinta-ala on noin 6 540 000 km2. Lajin kanta on vakaa, ja se on luokiteltu elinvoimaiseksi.
Ravinto

Syö pääosin hyönteisiä kuten kärsäkäsmäisiä, kuoriaisia, kirvoja, toukkia, muurahaisia, hämähäkkejä sekä pseudoskorpioneja ja hyönteisten munia ja koteloita.
Teemu Niikko

Teemu Johannes Niikko (s. 13. joulukuuta 1980 Lahti) on suomalainen urheilutoimittaja ja juontaja. Niikko on tullut tutuksi muun muassa MTV3:n, Canal+:n ja Yleisradion urheilulähetyksistä.
Hän isännöi tätä nykyä C Moren ja MTV3:n Hockey Night -lähetyksiä. Vuoden 2017 alussa hän aloitti myös MTV Urheilun toimituspäällikkönä.
Ura

Niikko on suorittanut akateemisen Bachelor of Arts -tutkinnon Englannissa, Chesterin yliopistossa. Hän on lisäksi opiskellut radiotyötä Laajasalon opistossa.
Ennen televisiouraansa Niikko työskenteli juontajana lahtelaisessa paikallisradiossa vuodet 2001–2003.
Niikko aloitti uransa Ylellä 2004, jossa työskenteli vuoteen 2010. Yle-aikanaan Niikko toimi muun muassa jääkiekon MM-kisalähetysten studioisäntänä vuosina 2007–2010, vuoden 2010 jalkapallon MM-kisalähetysten studioisäntänä ja urheiluruutu-lähetysten lukijana. Lisäksi hän juonsi kolme ensimmäistä Suomen Urheilugaalaa.
Hän siirtyi MTV3:n palvelukseen vuonna 2010. MTV:llä Niikko on toiminut muun muassa Tulosruudun ankkurina, jääkiekkolähetysten juontajana sekä toimituspäällikkönä.
Aiheesta muualla

http://www.mtv3.fi/urheilu/jaakiekko/uutiset.shtml/2010/10/1200417/maikkari-kiinnitti-kiekkotiimiinsa-ylen-ruutukasvon
http://iistsii.fi/index.php?id=125&latest=1 (Arkistoitu – Internet Archive)
https://www.veikkaus.fi/fi/sppEditorialTemplateWidePage?contentid=SMLIIGA_TONIGHT_03022011&sportId=3&template=RT_SMLIIGATONIGHT
http://www.youtube.com/watch?v=i8ieJaC2znI
Anna Luoto

Anna Inkeri Luoto (o.s. Rytkönen; 18. huhtikuuta 1922 Iisalmen maalaiskunta – 16. syyskuuta 2014 Pyhäjoki) oli pyhäjokinen kirjailija. Hänen teoksiaan ovat Näin sodan armottomat kasvot ja Kun ei ollut rahaa, tehtiin lapsi. Luoto oli entinen rintamalotta ja kunnankätilö. Luodon kirjat on julkaissut Tammi.
Anna Magdalena Bachin kronikka

| Anna Magdalena Bachin kronikka> Chronik der Anna Magdalena Bach |
| --- | --- |

Ohjaaja:   Danièle Huillet  Jean-Marie Straub 
Käsikirjoittaja:   Danièle Huillet  Jean-Marie Straub 
Tuottaja:  Gian Vittorio Baldi Franz Seitz junior Jean-Marie Straub Danièle Huillet
Säveltäjä:  Johann Sebastian Bach
Kuvaaja:  Ugo Piccone
Leikkaaja:  Jean-Marie Straub Danièle Huillet
Pääosat:   Gustav Leonhardt  Christiane Lang  Kathrien Leonhardt 
Valmistustiedot
Valmistusmaa:  Saksan liittotasavalta
Tuotantoyhtiö:  Hessischer Rundfunk Rai
Levittäjä:  Netflix
Ensi-ilta:  1968
Kesto:  93 min
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKNimi-testi OK: 
Anna Magdalena Bachin kronikka on saksalainen elokuva vuodelta 1968. Se kertoo Johann Sebastian Bachin musiikista, ja on koottu hänen toisen vaimonsa kuvitteellisen päiväkirjan muotoon.
Alone in the Universe

| Alone in the Universe Jeff Lynne’s ELO |
| --- | --- | --- |

Studioalbumin tiedot
 Äänitetty : 2014–2015, Bungalow Palace
 Julkaistu: 13. marraskuuta 2015
 Tuottaja(t): Jeff Lynne
 Tyylilaji: progressiivinen rock
 Kesto: 32.31
 Levy-yhtiö: Columbia
Listasijoitukset
  Suomen virallinen lista: 22.
Electric Light Orchestran muut julkaisut
| Electric Light Orchestra Live 2013 | Alone in the Universe 2015 | From Out of Nowhere 2019 |
Singlet albumilta Alone in the Universe
 ”When I Was a Boy” Julkaistu: 23. syyskuuta 2015  ”When the Night Comes” Julkaistu: 15. lokakuuta 2015  ”One Step at a Time” Julkaistu: 30. lokakuuta 2015  ”Ain’t It a Drag” Julkaistu: 1. huhtikuuta 2016
Alone in the Universe on brittiläisen Electric Light Orchestran kolmastoista studioalbumi. Se julkaistiin 13. marraskuuta 2015.
Albumi nousi Suomen virallisen listan sijalle 22.
Kappaleet

When I Was a Boy – 3.12
Love and Rain – 3.29
Dirty to the Bone – 3.06
When the Night Comes – 3.22
The Sun Will Shine on You – 3.29
Ain’t It a Drag – 2.34
All My Life – 2.50
I’m Leaving You – 3.07
One Step at a Time – 3.21
Alone in the Universe – 3.54
Kappaleet > Deluxe Edition

Fault Line – 2.07
Blue – 2.36
On My Mind – 3.09 (vain Japani)
Kokoonpano

Jeff Lynne – laulu, kaikki instrumentit (paitsi shaker ja tamburiini)
Steve Jay – shaker, tamburiini, äänittäjä
Laura Lynne – taustalaulu (kappaleet "Love and Rain" ja "One Step at a Time")
Arvostelut

Allmusic:
Classic Rock: 9/10
Metacritic: 78/100
Pitchfork Media: 6.3/10
Soundi:
Aiheesta muualla

Alone in the Universe discogs.com -sivustolla
Teollisuuden työttömyyskassa

| Teollisuuden työttömyyskassa |
| --- | --- |
Perustettu:  2018
Lakkautettu:  2021
Toimiala:  Palkansaajien työttömyyskassa
Päämaja:  Hakaniemenranta 1, 00530 Helsinki
Jäsenet:  Noin 146 000 teollisuuden eri alojen palkansaajaa. Jäsenet liittyvät Teollisuusliitto ry:n kautta tai yksilöjäseninä.
Johtaja:  Irene Niskanen
Aiheesta muualla
Sivusto
Infobox OKNimi-testi OK: 
Teollisuuden työttömyyskassa, Rakennusalan työttömyyskassa ja Työttömyyskassa Finka yhdistyivät 1.1.2022 uudeksi Avoimeksi työttömyyskassaksi A-kassaksi. Teollisuuden työttömyyskassa oli Suomen suurin teollisuuden alojen työttömyyskassa ja samalla yksi isoimmista palkansaajien työttömyyskassoista. Jäseniä kassassa oli vuonna 2021 noin 135 000. Kassa otti käyttöön nimensä vuonna 2018, kun Puualojen ja Teollisuusalojen työttömyyskassat sulautuivat Metallityöväen Työttömyyskassaan.
Teollisuuden työttömyyskassa maksoi työttömille jäsenilleen ansiopäivärahaa, vuorottelukorvausta vuorotteluvapaan ajalta sekä liikkuvuusavustusta.
Kassa toimi Helsingin Hakaniemessä sijaitsevan keskustoimiston lisäksi 11 Teollisuusliiton aluetoimistossa eri puolella Suomea.